***Konvoi*** er en norsk historisk drama- og krigsfilm fra 2023, regissert av Henrik Martin Dahlsbakken, samt Anders Baasmo, Tobias Santelmann og Heidi Ruud Ellingsen i hovedrollene. Handlingen er satt til under 2. verdenskrig, hvor vi følger en konvoi som blir etterlatt alene på vei til Arkhangelsk i Sovietunionen. Et drama utspiller seg på havet, hvor kaptein Skar og resten av mannskapet må ta et valg om å snu eller holde kursen. Filmen er inspirert fra virkelige hendelser, bl.a. fra konvoien PQ-17 og tankskipet Troubador.

Rolleliste
----------

* Anders Baasmo som Skar
* Tobias Santelmann som Mørk
* Heidi Ruud Ellingsen som Ragnhild
* Adam Lundgren som Johan
* Jakob Fort som Evensen
* Fredrik Stenberg Ditlev-Simonsen som Martinsen
* Jon Ranes som Sigurd
* Preben Hodneland som Lars
* Kristian Repshus som Evensen
* Olav Waastad som Erik
* Tord Kinge som Isaksen

Produksjon
----------

Filmen får i 2020 tildelt 15 millioner kroner av NFI i produksjonsstøtte, med et totalt budsjett på 61,5 millioner kroner. På daværende tidspunkt var John Andreas Andersen knyttet til prosjektet som regisør, og Harald Rosenløw Eeg og Lars Gudmestad som manusforfattere igjennom Fantefilm Fiksjon AS. Filmprosjektet blir beskrevet som en "storslagen og nervepirrende spenningsfilm". Norsk senter for krigsseilerhistorie har vært konsulenter for filmen.

Våren 2022 var det planlagt innspilling av filmen, men i januar samme år blir produksjonen midlertidig stengt ned grunnet usikkerhet rundt en ny Covid-19-smittebølge. I en avisartikkel mai 2023 blir det bekreftet at regissør Henrik Martin Dahlsbakken er regissør, med Anders Baasmo, Tobias Santelmann og Heidi Ruud Ellingsen som hovedroller i filmen Konvoi, med premiere samme år. Dette er Fantefilm sin største filmproduksjon hittil.

### Inspirasjonskilde

*Konvoi* har hentet ideen fra virkelige hendelser fra Murmansk-konvoiene som seilet i Nordishavet under 2. verdenskrig. Fra konvoien PQ-17 og tankskipet Troubador, med kaptein Georg Salvesen og annen styrmann Sigurd Carlsen fungerer som inspirasjonskilde til filmens historie. Selve skipet ble bygget etter museumsskipet D/S Hestmanden. Den kvinnelige rollefiguren Ragnhild (spilt av Heidi Ruud Ellingsen) er inspireret av den virkelige telegrafisten Fern Sunde med sitt virke under krigen.

Anmeldelser
-----------

Filmen har fått jevnt over positiv kritikk fra en rekke aviser i Norge. Dagbladet melder at "*'Konvoi' er et nervepirrende mesterstykke av et kammerspill til sjøs.*" og Cinema sier: "*'Konvoi' er en intens filmopplevelse. Den sniker seg under huden din og tar deg med inn i det nervepirrende marerittet til sjøfolk på vei til Murmansk under andre verdenskrig.*". Aftenposten er mere kritisk, og kaller filmen *"Vellykket krigsspenning"*, men *"[n]oen uforløste og lite troverdige hendelser svekker en ellers effektiv sjangerfortelling."*.

Fra utenlandske medier melder ScreenAnarchy om en særdeles positive opplevelse med karakter 4.5/5.5 og sier: *"Henrik Martin Dahlsbakken's war drama is very good and causes an unrelenting shredding of your nerves."*, hvor Variety igjen er mer kritisk og gir 7/10, og sier: *"...they’ll get an intriguing historical back chapter fictionalized in a way that provides OK entertainment, albeit minus the full gravity or excitement that chapter surely deserves."**.*

Ettervirkning
-------------

I etterkant av filmen har det blusset opp en viss interesse for krigsseilere under krigen. Arkivet freds – og menneskerettighetssenter i Kristiansand og produsentene av *Konvoi* er på jakt etter ukjente krigsseilerhistorier. Krigsseilerregisteret er et arkiv, som dokumenterer hvem som jobbet på hvilke skip, samt personlige dagbøker og brev.

Referanser
----------

1. 1 2  Krigsseilerregisteret.no. «T/S Troubador». *krigsseilerregisteret.no* **(norsk)**. Besøkt 4. mars 2024.
2. ↑  «Konvoi». *NFI* **(norsk)**. Besøkt 2. mars 2024.
3. 1 2 3  Ditlefsen, Heidi (25. desember 2023). «Fern Sunde fra Farsund inspirerte kvinnelig rolle i «Konvoi»». *NRK*. Besøkt 2. mars 2024.
4. ↑  «Storfilmer stengt ned: Dramatisk for norsk film, varsler produsent-leder». *Dagsavisen* **(norsk)**. 7. januar 2022. Besøkt 2. mars 2024.
5. ↑  Brekken, Benjamin (10. mai 2023). «Tobias Santelman og Anders Baasmo spiller i ny norsk krigsfilm». *VG* **(norsk)**. Besøkt 2. mars 2024.
6. ↑  Krigsseilerregisteret.no. «Månedens Krigsseiler - Sigurd Carlsen». *krigsseilerregisteret.no* **(norsk)**. Besøkt 2. mars 2024.
7. ↑  Gundersen, Martin Sundland og Catrin (12. januar 2024). «Fikk en bredside fra Arnljot – nå svarer filmskaperne». *smp.no* **(norsk)**. Besøkt 2. mars 2024.
8. ↑  Solberg, Kristoffer (20. januar 2024). «- Man sender ikke ei jolle til Murmansk». *dagbladet.no* **(norsk)**. Besøkt 2. mars 2024.
9. ↑  «Konvoi - 2023 - Filmweb». *filmweb.no* **(engelsk)**. Besøkt 2. mars 2024.
10. ↑  Grosvold, Roger (24. desember 2023). «Slagkraft i særklasse». *dagbladet.no* **(norsk)**. Besøkt 2. mars 2024.
11. ↑  Kamsvåg, Geir (15. desember 2023). ««Konvoi» - tidenes beste norske krigsfilm». *CINEMA*. Besøkt 2. mars 2024.
12. ↑  Moe, Kenneth (19. desember 2023). ««Konvoi» byr på vellykket krigsspenning». *Vink fra Aftenposten* **(norsk)**. Besøkt 2. mars 2024.
13. ↑  «Rotterdam 2024 Review: THE ARCTIC CONVOY Provides Chilling Suspense». *ScreenAnarchy*. 6. februar 2024. Besøkt 2. mars 2024.
14. ↑  Harvey, Dennis (31. januar 2024). «‘The Arctic Convoy’ Review: Middling World War 2 Drama Depicts a Perilous Allied Supply Chain to Russia». *Variety* **(engelsk)**. Besøkt 2. mars 2024.

Eksterne lenker
---------------

* (en) *Konvoi* på Internet Movie Database Rediger på Wikidata

Se også
-------

* Krigsseilerne
* Konvoi PQ17
* PQ17 (Mini-serie)

Portaler: Film | Andre verdenskrig | Norge